ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 649 

30 Αυγούοτου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 51240/21.9.90 (Β’ 628) Υπουργικής 
Απόφασης «Σύσταση και Συγκρότηση των Περιφε¬ 
ρειακών Γνωμοδοτικών Επιτροπών του άρθρου 8 
του Ν. 1892/1990 και καθορισμός της διαδικασίας 
λειτουργίας τους», όπως τροποποιήθηκε και συ¬ 
μπληρώθηκε με την 52947/2.11.90 (Β' 698) από¬ 
φαση.. 1 

Ορισμός εκτάκτων ιδιωτών - χειριστριών συνεργατών 
που θα χρησιμοποιηθούν για την μηχανογραφική 
επεξεργασία (διάτρηση) των στοιχείων του Εξωτερι¬ 
κού Εμπορίου των Γενικών Απογραφών Πληθυσμού 
Οικοτεχνίας Οικοδομών Κατοικιών Γεωργίας και 


Κτηνοτροφίας έτους 1991. 2 

Ορισμός εκτάκτων ιδιωτών - χειριστριών συνεργατών 
που θα χρησιμοποιηθούν για την μηχανογραφική 
επεξεργασία (διάτρηση) των στοιχείων του ΦΠΑ με 
στατιστικά δεδομένα για την δημιουργία αρχείων 
Ενδοκοινοτικού Εμπορίου. 3 

Τροποποίηση της Δ4α/10125/11.11.92 απόφασης 
Υπουργού Υγείας, Πρόνοιας και Κοινωνικών Ασφα¬ 
λίσεων. 4 

Τροποποίηση της Α4/6457/93 Υπουργικής Απόφασης 
«χορήγηση της ειδικότητας Ιατρικής της Εργα¬ 
σίας». 5 

Έξοδα κίνησης για αυτοψίες και έλεγχο κτιρίων της 
σεισμόπληκτης περιοχής του Νομού Αχαΐας. 6 

Σύσταση Τομέα Αποκατάστασης Σεισμόπληκτων 
(Τ.Α.Σ.) Νομού Αχαΐας. 7 


Μεταβίβαση αρμοδιοτήτων στο Νομάρχη Αχαΐας. ... 8 

Τιμολόγιο για εργασίες επισκευής βλαβών σε σεισμό¬ 
πληκτα κτίρια για τον υπολογισμό της δαπάνης και 
των αντιστοίχων παροχών στους σεισμόπληκτους 
της περιοχής του Ν. Αχαΐας, που πλήγηκαν από τους 


σεισμούς της 14ης Ιουλίου 1993. 9 

Στεγαστική συνδρομή για κάλυψη δαπανών για τη στέ¬ 
γαση σεισμοπαθών κατοίκων Ν. Αχαΐας, που πλήγη¬ 
καν από το σεισμό της 14ης Ιουλίου 1993.10 

Ίδρυση Α.Ε. Διαχείρισης Αμοιβαίων Κεφαλαίων με την 
επωνυμία «ΠΕΙΡΑΙΩΣ ΔΙΑΧΕΙΡΙΣΕΩΣ ΑΜΟΙΒΑΙΩΝ 
ΚΕΦΑΛΑΙΩΝ Α.Ε.».11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 60132/ΔΙΟΕ 864 (1) 

Τροποποίηση της 51240/21.9.90 (Β' 628) Υπουργικής 
Απόφασης «Σύσταση και Συγκρότηση των Περιφερεια¬ 
κών Γνωμοδοτικών Επιτροπών του άρθρου 8 του Ν. 
1892/1990 και καθορισμός της διαδικασίας λειτουρ¬ 
γίας τους», όπως τροποποιήθηκε και συμπληρώθηκε 
με την 52947/2.11.90 (Β' 698) απόφαση. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» αρθ. 29Α. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού. 

γ) Τον Ν. 1622/1986 (ΦΕΚ 92Α/14.7.1986) «Τοπική 
Αυτοδιοίκηση Περιφερειακή Ανάπτυξη και Δημοκρατικός 
Προγραμματισμός» και ειδικότερα το άρθρο 68 αυτού. 

δ) Του Π.Δ. 51/1987 (ΦΕΚ 26/τ.Α'/6.3.1987 «Καθορι¬ 
σμός των Περιφερειών της Χώρας για το σχεδιασμό, προ¬ 
γραμματισμό και συντονισμό της Περιφερειακής Ανάπτυ¬ 
ξης». 

ε) Του Π.Δ. 333/8.7.1988 (ΦΕΚ 154/τ.Α'/13.7.1988) 
«Αναδιάρθρωση και σύσταση νέων Δ/νσεων Περιφερεια¬ 
κής Ανάπτυξης του Υπουργείου Εθνικής Οικονομίας». 

στ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (Α'55). 

2. Την αριθ. Υ. 1935/1992 κοινή απόφαση του Πρωθυ¬ 
πουργού και του Υπουργού Εθνικής Οικονομίας, για τη με¬ 
ταβίβαση αρμοδιοτήτων. 

3. Την αριθμ. 12658/ΔΙΟΑΔ 316/13.3.1992 απόφαση 
του Υφυπουργού Εθνικής Οικονομίας Κ. Δούση «Μεταβί¬ 
βαση δικαιώματος υπογραφής κ.λπ.» (ΦΕΚ Β' 210), όπως 
αυτή συμπληρώθηκε με την αριθμ. 60054/ΔΙΟΕ 862/ 
6.8.1993 (ΦΕΚ Β' 608). 

4. Την πρόταση του Υ.ΜΑ.Θ για ορισμό εκπροσώπων 
του στις Περιφερειακές Γνωμοδοτικές Επιτροπές του χώ¬ 
ρου ευθύνης του Υ.ΜΑ.Θ., όπως ορίζεται με το ΠΔ 358/ 
1986 (ΦΕΚ 158) άρθρο 2 παρ. α περιπτ. γγ και δδ. 

5. Το αριθ. 1126/28.7.1993 έγγραφο του Γραφείου 
Περιφερειακής Ανάπτυξης Νομού Καβάλας, αποφασί¬ 
ζουμε: 

Άρθρο 1 

Τροποποιούμε την απόφαση αριθμ. 51240/21.9.1990 
(ΦΕΚ 628/Β/1.10.1990) άρθρο 5, όπως αυτή συμπληρώ¬ 
θηκε με το άρθρο 2 της αριθμ. 52947/2.11.1990 απόφα- 

σης (ΦΕΚ 698/Β/7.11.1990) και τροποποιήθηκε ως εξής: 

Α. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΑΝΑ¬ 
ΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Γούναρη Ευθαλία, Προϊσταμένη Δ/νσης Προγραμματι¬ 
σμού και Ανάπτυξης του Υ.ΜΑ.Θ, ως εκπρόσωπος του 
Υ.ΜΑ.Θ, με αναπληρώτρια την Λαμπρινή Δούναβη, μηχα¬ 
νικό, υπάλληλο της ίδιας Υπηρεσίας. 

Δ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΔΥΤΙ¬ 
ΚΗΣ ΜΑΚΕΔΟΝΙΑΣ 

Γούναρη Ευθαλία, Προϊσταμένη Δ/νσης Προγραμματι¬ 
σμού και Ανάπτυξης του Υ.ΜΑ.Θ, ως εκπρόσωπος του 
Υ.ΜΑ.Θ, με αναπληρωτή τον Βέζαρη Γεώργιο, γεωπόνο, 
υπάλληλο της ίδιας Υπηρεσίας. 

Ζ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΔΥΤΙ¬ 
ΚΗΣ ΜΑΚΕΔΟΝΙΑΣ 

Γούναρη Ευθαλία, Προϊσταμένη Δ/νσης Προγραμματι¬ 
σμού και Ανάπτυξης του Υ.ΜΑ.Θ, ως εκπρόσωπος του 
Υ.ΜΑ.Θ, με αναπληρωτή τον Παπαγεωργίου Σταύρο, γεω¬ 
πόνο, υπάλληλο της ίδιας Υπηρεσίας. 

ΙΔ. ΓΝΩΜΟΔΟΤΙΚΗ ΕΠΙΤΡΟΠΗ ΓΡΑΦΕΙΟΥ ΠΕΡΙΦΕ¬ 
ΡΕΙΑΚΗΣ ΑΝΑΠΤΥΞΗΣ ΚΑΒΑΛΑΣ 

6. Γκόνου Ευδοκία, εκπρόσωπος του ΕΟΤ, ως τακτικό 
μέλος, αντί του Κοντάκου Παναγιώτη. 

10. Σαμαράς Βασίλειος, εκπρόσωπος της ΕΤΕ, ως τα¬ 
κτικό μέλος, αντί του Καρακάση Δημήτριου. 

Άρθρο 2 

1. Κατά τα λοιπά ισχύουν οι διατάξεις της 51240/ 

21.9.1990 (ΦΕΚ 628/Β/1.10.1990) Υπουργικής Απόφα¬ 
σης όπως συμπληρώθηκε με την αριθμ. 52947/ 

2.11.1990 (ΦΕΚ 698 Β/7.11.1990) απόφαση και τροπο¬ 
ποιήθηκε μεταγενέστερα. 

2. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 1993 
Με εντολή Υφυπουργού 

Ο Γ ενικός Γ ραμματέας Επενδύσεων και Ανάπτυξης 
ΓΕΩΡΓΙΟΣ ΒΛΑΧΟΣ 

-♦- 

Αριθ. 17087/Α-789 (2) 

Ορισμός εκτάκτων ιδιωτών - χειριστριών συνεργατών που 
θα χρησιμοποιηθούν για την μηχανογραφική επεξεργα¬ 
σία (διάτρηση) των στοιχείων του Εξωτερικού Εμπορίου 
των Γ ενικών Απογραφών Πληθυσμού Οικοτεχνίας Οι¬ 
κοδομών Κατοικιών Γεωργίας και Κτηνοτροφίας έτους 
1991. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ , 

Έχοντας υπόψη: 

1. Τις διατάξεις: 

α) Του Ν. 3627/56 «περί οργανώσεως της ΕΣΥΕ» του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/31.12.91 «Οργανισμός της Γ.Γ. ΕΣΥΕ». 


β) Του άρθρου 35, του Ν. 992/1979 «περί οργανώσεως 
των διοικητικών υπηρεσιών κ.λπ.». 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 1736/85 της ΕΟΚ «περί Στατιστικών Εξωτερικού 
Εμπορίου» με τον οποίο τάσσονται δεσμευτικές χρονικές 
προθεσμίες για τη διαβίβαση στοιχείων επί των εισαγωγών 
- εξαγωγών των χωρών μελών στην Κοινότητα. 

3. Την 17660/6179/1.10.90 απόφαση του Υπουργού 
Εθνικής Οικονομίας με θέμα «μεταβίβαση δικαιώματος 
υπογραφής στο Γ ενικό Γ ραμματέα ΕΣΥΕ» κ.λπ. να υπο¬ 
γράψει «με εντολή Υπουργού». 

4. Την 18894/Γ 3582/28.9.89 κοινή υπουργική από¬ 
φαση με θέμα «προκήρυξη διενέργειας των απογραφών 
οικοδομών, κτιρίων κ.λπ.». 

5. Την ανάγκη χρησιμοποίησης ιδιωτών συνεργατών για 
την μηχανογραφική επεξεργασία (διάτρηση) των στοι¬ 
χείων Εξωτερικού Εμπορίου, Απογραφής Πληθυσμού - 
Οικοτεχνίας - Οικοδομών - Κατοικιών - Γεωργίας, Κτη¬ 
νοτροφίας και Ενδοκοινοτικών συναλλαγών (σύστημα 
ΙΝΤΗΑ5ΤΑΤ. 

6. Τη σχετική εισήγηση της Δ/νσης Πληροφορικής. 

7. Την υπ’ αριθμόν 22873/ΔΔ6546 απόφαση του Γ.Γ. 
ΕΣΥΕ για την εκ νέου χρησιμοποίηση Ιδιωτών Συνεργα¬ 
τών. 

8. Την κοινή απόφαση με αριθμό 2086243/6705/ 
0022/15 Δεκεμβρίου 1992 του Υπουργείου Εθνικής Οι¬ 
κονομίας και Οικονομικών για τον καθορισμό της αποζημί¬ 
ωσής τους." 

9. Το γεγονός ότι η Συνεργάτης Μπενετάτου Γλυκερία 
απεχώρησε από την υπηρεσία, αποφασίζουμε: 

1. Ορίζουμε την Δουλιανάκη Αικατερίνη ως αντικατα- 
στάτρια για να εργασθεί στη μεταφορά των στοιχείων του 
Εξωτερικού Εμπορίου, των Γενικών Απογραφών Πληθυ¬ 
σμού Οικοτεχνίας - Οικοδομών - Κατοικιών, Γ εωργίας και 
Κτηνοτροφίας έτους 1991, κατά το χρονικό διάστημα από 
5.8.93. 

2. Η εργασία των εκτάκτων ιδιωτών χειριστών - συνερ¬ 
γατών που συνίσταται στη μηχανογραφική επεξεργασία 
των στοιχείων των παραπάνω στατιστικών ερευνών θα γί¬ 
νεται υπό την επίβλεψη και ευθύνη αρμοδίων υπαλλήλων 
του ΚΕΠΥΟ και της Γ.Γ. της ΕΣΥΕ. 

3. Οι παραπάνω για την διεκπεραίωση των εν λόγω ερ¬ 
γασιών θα στεγάζονται στο κρίτιο της Γ.Γ. ΕΣΥΕ. 

4. Η Γ.Γ. ΕΣΥΕ θα συντάσσει ονομαστικές καταστάσεις 
στις οποίες θα αναφέρεται ο αριθμός των δακτυλισμών και 
το ποσό της αποζημίωσης κάθε δικαιούχου. 

5. Οι καταστάσεις αυτές θα ελέγχονται, θα βεβαιώνο¬ 
νται και θα υπογράφονται από τον προϊστάμενο της Δ/ 
νσης Πληροφορικής της Γ.Γ. ΕΣΥΕ. 

6. Πέραν από τις αποζημιώσεις που προβλέπονται στην 
κοινή Υπουργική Απόφαση, η Γ.Γ. ΕΣΥΕ ουδεμία άλλη 
υποχρέωση αναλαμβάνει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 1993 
Με εντολή Υπουργού 
Ο Γ ενικός Γ ραμματέας 
Ε. ΚΟΝΤΟΠΥΡΑΚΗΣ 

Αριθ. 17086/Α-788 (3) 

Ορισμός εκτάκτων ιδιωτών - χειριστριών συνεργατών που 
θα χρησιμοποιηθούν για την μηχανογραφική επεξεργα¬ 
σία (διάτρηση) των στοιχείων του ΦΠΑ με στατιστικά 
δεδομένα για την δημιουργία αρχείων Ενδοκοινοτικού 
Εμπορίου. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/31.12.91 «Οργανισμός της Γ.Γ. ΕΣΥΕ». 

β) Του άρθρου 35, του Ν. 992/1979 «περί οργανώσεως 
των διοικητικών υπηρεσιών κ.λπ.». 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 17660/6179/1.10.90 απόφαση του Υπουργού 
Εθνικής Οικονομίας με θέμα «μεταβίβαση δικαιώματος 
υπογραφής στο Γενικό Γραμματέα ΕΣΥΕ» κ.λπ. να υπο¬ 
γράψει «με εντολή Υπουργού». 

3. Τη σχετική εισήγηση της Δ/νσης Πληροφορικής. 

4. Την υπ’ αριθμόν 2991/Α - 92/22.1.93 απόφαση του 
Γ.Γ. ΕΣΥΕ για την χρησιμοποίηση Ιδιωτών Συνεργατών. 

5. Την με αριθμό 2014253/0022/12.3.93 του Υπουρ¬ 
γείου Εθνικής Οικονομίας και Οικονομικών για τον καθο¬ 
ρισμό της αποζημίωσής τους. 

6. Το γεγονός ότι η Συνεργάτης Κελάίδή Κυριακή απε- 
χώρησε από τη υπηρεσία, αποφασίζουμε: 

1. Ορίζουμε την Χαλκοπούλου Αγάπη ως αντικαταστά- 
τρια της ανωτέρω για να εργασθεί στη μηχανογραφική 
επεξεργασία των στοιχείων του ΦΠΑ με στατιστικά δεδο¬ 
μένα για την δημιουργία αρχείων του Ενδοκοινοτικού 
Εμπορίου σε μαγνητικά μέσα κατά το χρονικό διάστημα 
από 5.8.93. 

2. Η εργασία των εκτάκτων ιδιωτών χειριστών - συνερ¬ 
γατών που συνίσταται στη μηχανογραφική επεξεργασία 
των στοιχείων του ΦΠΑ θα γίνεται υπό την επίβλεψη και 
ευθύνη αρμοδίων υπαλλήλων του ΚΕΠΥΟ και της Γ.Γ. της 
ΕΣΥΕ. 

3. Οι παραπάνω για την διεκπεραίωση των εν λόγω ερ¬ 
γασιών θα στεγάζονται στο κτίριο του ΚΕΠΥΟ και της Γ.Γ. 
ΕΣΥΕ. 

4. Το ΚΕΠΥΟ και η Γ.Γ. ΕΣΥΕ θα συντάσσει ονομαστι¬ 
κές καταστάσεις, στις οποίες θα αναφέρεται ο αριθμός 
των δακτυλισμών και το ποσό της αποζημίωσης κάθε δι¬ 
καιούχου. 

5. Οι καταστάσεις αυτές θα ελέγχονται, θα βεβαιώνο¬ 
νται και θα υπογράφονται από τον προϊστάμενο της Δ/ 
νσης Πληροφορικής της Γ.Γ. ΕΣΥΕ. 

6. Πέραν από τις αποζημιώσεις που προβλέπονται στην 
κοινή Υπουργική απόφαση, η Γ.Γ. ΕΣΥΕ ουδεμία άλλη 
υποχρέωση αναλαμβάνει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 1993 
Με εντολή Υπουργού 
Ο Γ ενικός Γ ραμματέας 
Ε. ΚΟΝΤΟΠΥΡΑΚΗΣ 


Αριθ. ΔΥ5α/7148 (4) 

Τροποποίηση της Δ4α/10125/11.11.92 απόφασης 
Υπουργού Υγείας, Πρόνοιας και Κοινωνικών Ασφαλί¬ 
σεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Π.Δ. της 20.1.32 «περί διαχειρίσεως Νομικών 
Προσώπων υπό της Τράπεζας της Ελλάδος». 

β) Του 1611 /50 «περί καταθέσεων Ν.Π.Δ.Δ. και Ασφα¬ 
λιστικών Ταμείων», όπως τροποποιήθηκε και συμπληρώ¬ 
θηκε με τα Ν.Δ. 2999/54 και 3856/58. 
γ) Τις διατάξεις του άρθρου 13 του Ν. 1902/90. 

2. Τα αριθμ. Φ/Λ/9/8557/93 και τα από 21.6.93 έγ¬ 
γραφα του Περ/κού Γενικού Νοσ/μείου Ιωαννίνων «ΧΑ¬ 
ΤΖΗΚΩΣΤΑ», αποφασίζουμε: 

Τροποποιούμε την αριθ. Δ4α/10125/11.11.92 από¬ 
φασή μας βάσει της οποίας εγκρίθηκε η μεταφορά της 
Ταμειακής διαχείρισης του Περ/κού Γενικού Νοσ/μείου 
Ιωαννίνων «ΧΑΤΖΗΚΩΣΤΑ» από την Τράπεζα Πίστεως 
στην Κεντρική Τράπεζα Ελλάδος και εγκρίνουμε τη μετα¬ 
φορά της Ταμειακής διαχείρισης του πιο πάνω Νοσ/μείου 
από την Τράπεζα Πίστεως στην Τράπεζα Κρήτης σύμ¬ 
φωνα με τις προϋποθέσεις που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

-♦- . . 

Αριθ. Υ7/4248 ' (5) 

Τροποποίηση της Α4/6457/93 Υπουργικής Απόφασης 
«χορήγηση της ειδικότητας Ιατρικής της Εργασίας». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 134 του Νόμου 2071/92. 

2. Την με αριθμ. Α4/6457/93 απόφαση του Υπουργείου 
μας (ΦΕΚ Β720/22.1.93). 

3. Την αριθμ. 37 της 101ης Ολομέλειας/15.7.93/ 
21.7.93 απόφαση του Κεντρικού Συμβουλίου Υγείας. 

4. Την με αριθμ. Υ. 1938/9.12.92 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοιν. Ασφαλίσεων, για ανάθεση αρμοδιοτήτων στους 
Υφυπουργούς Υγείας, Πρόνοιας και Κοιν. Ασφαλίσεων, 
αποφασίζουμε: 

1. Συμπληρώνουμε την παρ. 1 της αριθμ. Α4/6457/93 
Υπουργικής Απόφασης και ορίζουμε τα εξής: 

Στους γιατρούς που έχουν πιστοποιητικό επιτυχούς πα¬ 
ρακολούθησης του σεμιναρίου Υγιεινής και ασφάλειας 
των εργαζομένων διάρκειας 6 μηνών, που οργάνωσε το 
Υπουργείο Εργασίας σε συνεργασία με .το Πανεπιστήμιο 
θεσ/νίκης, βάσει των διατάξεων των άρθρων 4 και 13 του 
Νόμου 1568/85 και της αριθμ. 80525/8.11.88 κοινής 
απόφασης του Υπουργού Υγείας, Πρόνοιας και Κοιν. 
Ασφαλίσεων και του Υπουργού Εργασίας, αναγνωρίζεται, 
συνυπολογίζεται ως χρόνος άσκησης στην Ιατρική της Ερ¬ 
γασίας, οπότε υποχρεώνονται στην παρακολούθηση άλ¬ 
λων 6 μηνών. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρητικού προϋπολογισμού. 

ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Αυγούστου 1993 

Ο ΥΦΥΠΟΥΡΓΟΣ 

Ν. ΑΝΑΣΤΑΣΟΠΟΥΛΟΣ 
-«- 

Αριθ. οικ/1385/ΤΣΕΠ 42 (6) 

Έξοδα κίνησης για αυτοψίες και έλεγχο κτιρίων της σει¬ 
σμόπληκτης περιοχής του Νομού ΑχαΤας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 867/79 «Περί κυρώσεως, τροποποιήσεως και 
συμπληρώσεως της από 28.7.79 Πράξεως Νομοθετικού 
Περιεχομένου, του Προέδρου της Δημοκρατίας «περί 
αποκαταστάσεως ζημιών εκ των σεισμών 1978 εις περιο¬ 
χήν Βορ. Ελλάδος κ.λπ. και ρυθμίσεως ετέρων τινών συνα¬ 
φών θεμάτων» και ειδικότερα το άρθρο 13 της Πράξης. 

2. Το Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1981 και ρυθμίσεις ετέρων συναφών θεμάτων» και 
ειδικότερα τις παραγρ. 7 και 8 του άρθρου 2 και το άρθρο 
5 του κυρωτικού Νόμου. 

3. Την Πράξη Υπουργικού Συμβουλίου 117/4.8.93, για 
την «Αποκατάσταση των ζημιών από το σεισμό της 14ης 
Ιουλίου 1993 σε περιοχές του Νομού ΑχαΤας», με την οποία 
καθορίστηκαν τα όρια της σεισμόπληκτης περιοχής. 

4. Τη ΣΑΕ 69 του Προγράμματος Δημοσίων Επενδύ¬ 
σεων και την Απόφαση 57891 /ΔΕ 3705/26.7.93 του 
Υφυπουργού Εθνικής Οικονομίας με την οποία εντάχθηκε 
στη ΣΑΕ 69 έργο με αριθμό 9369006. 

5. Το Π.Δ. 69/1988 περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

6. Την Απόφαση 2094/31.5.88, του Υ.ΠΕ.ΧΩ.Δ.Ε., για 
την «Αναδιοργάνωση Υπηρεσιών της Υ.Α.Σ.». 

7. Το Π.Δ. 71 /93 για τον «Καθορισμό αρμοδιοτήτων που 
διατηρούνται από τον Υπουργό και τις Περιφερειακές αρ¬ 
χές ή όργανα διανομαρχιακού επιπέδου της Γ.Γ.Δ.Ε. του 
Υ.ΠΕ.ΧΩ.Δ.Ε.». 

8. Την Απόφασή μας 2094/31.5.88, για την «Αναδιορ¬ 
γάνωση Υπηρεσιών της Υ.Α.Σ.». 

9. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

10. Την αριθ. 2009/20.5.93 (ΦΕΚ 365/Β/21.5.93) 
κοινή απόφαση Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

11. Την Απόφαση 1382/ΤΣΕΠ 31.3/11.8.93 του 
Υπουργού ΠΕ.ΧΩ.Δ.Ε. με θέμα «Μεταβίβαση αρμοδιοτή¬ 
των στο Νομάρχη ΑχαΤας», και 

- Επειδή είναι απαραίτητο να απλουστευθούν και να επι¬ 
ταχυνθούν οι διαδικασίες που χρειάζονται για να προωθη¬ 
θεί και ολοκληρωθεί, όσο είναι δυνατό πιο γρήγορα, η 
αποκατάσταση προσωρινά και οριστικά των ζημιών που 
προκλήθηκαν απ' το σεισμό που έγινε στις 14.7.93. 

- Επειδή είναι αναγκαίο να γίνουν αυτοψίες και να ελεγ¬ 
χθούν τα κτίρια που πάθανε ζημιές απ’ το σεισμό αυτό, 
από κατάλληλες επιτροπές, για να χαρακτηριστούν, σε 
πρώτη φάση αν είναι κατοικήσιμα ή επικίνδυνα και σε με¬ 


ταγενέστερη φάση, αν είναι κατεδαφιστέα ή επισκευά- 
σιμα με δυνατότητα να αποκατασταθεί η αντοχή τους και, 
στην τελευταία περίπτωση, αν η σχετική δαπάνη είναι δυ¬ 
σανάλογα μεγάλη και υπέρμετρη, για το αποτέλεσμα που 
αναμένεται απ’ την επισκευή. 

- Επειδή οι επιτροπές αυτές πρέπει να αποτελούνται από 
διπλωματούχους Μηχανικούς, με κατάλληλη για κάθε πε¬ 
ρίπτωση πείρα, και γι’ αυτό πρέπει να συγκροτούνται απ’ 
τις τοπικές Αρχές. 

- Επειδή σύμφωνα με την παράγραφο 7 του 2ου άρθρου 
του Ν. 1190/81 «εις τους μηχανικούς, υπαλλήλους υφ’ 
οιανδήποτε σχέσιν του Δημοσίου των ΟΤΑ και λοιπών 
Ν.Π.Δ.Δ. ή Δημοσίων Επιχειρήσεων ή Οργανισμών, τους 
χρησιμοποιηθέντες ή χρησιμοποιουμένους διά τας αυτο¬ 
ψίας και ελέγχους κτιρίων πληγέντων εκ σεισμών δύνα- 
νται να καταβάλλωνται έξοδα κινήσεών τους εις τας σει¬ 
σμοπλήκτους περιοχάς καθοριζόμενα κατ’ αποκοπήν ανά 
αυτοψίαν ή έλεγχον ασχέτως προς τα χρησιμοποιούμενα 
μέσα κινήσεως, διά κοινής αποφάσεως των Υπουργών Οι¬ 
κονομικών και Δημοσίων Έργων, κατ’ εξαίρεσιν πάσης άλ¬ 
λης γενικής ή ειδικής διατάξεως. Αι δαπάναι καταβάλλο¬ 
νται εκ των σχετικών πιστώσεων αποκαταστάσεως». 

- Επειδή σύμφωνα με την Π.Υ.Σ. 117/4.8.93, επεκτείνο- 
νται κατ’ ανάλογη εφαρμογή οι διατάξεις της Πράξης Νο¬ 
μοθετικού Περιεχόμενου με ημερομηνία 28.7.78, όπως 
αυτή κυρώθηκε, τροποποιήθηκε και συμπληρώθηκε με 
τους Νόμους 867/1979, 1048/1980, 1133/1981 και 
1190/1981 καθώς και των σχετικών κανονιστικών πρά¬ 
ξεων, όπως ισχύουν σήμερα» και στην περιοχή που οριο- 
θετείται με την Π.Υ.Σ. αυτή. 

- Επειδή τα έργα για να αποκατασταθούν οι ζημιές που 
προξένησε ο σεισμός, τόσο σε ιδιωτικές, όσο και σε δημό¬ 
σιες ή κοινόχρηστες κατασκευές, γενικά, είναι επείγοντα 
και δεν υπάρχει δυνατότητα να κινηθούν οι τεχνικοί υπάλ¬ 
ληλοι και οι επιτροπές με κρατικά αυτοκίνητα, ενώ δεν εί¬ 
ναι δυνατό να χρησιμοποιηθούν οι δημόσιες συγκοινωνίες, 
αποφασίζουμε: 

1. Εγκρίνουμε να καταβάλλονται έξοδα κίνησης, που 
καθορίζονται καταποκοπή, για καθένα Μηχανικό, υπάλ¬ 
ληλο που εργάζεται με οποιαδήποτε σχέση, στο Δημόσιο, 
τους Ο.Τ.Α. και λοιπά Ν.Π.Δ.Δ. ή σε Δημόσιες Επιχειρή¬ 
σεις ή Οργανισμούς, που είναι μέλος σε τριμελείς ή διμε- 
λείς επιτροπές, που θα κάνουν αυτοψίες και έλεγχους σε 
κτήρια των σεισμόπληκτων περιοχών του Νομού ΑχαΤας 
που πλήγηκαν από τους σεισμούς της 14.7.93, άσχετα με 
τα μέσα κίνησης που χρησιμοποιούν, που ορίζονται σε: 

α) Οκτακόσιες δραχμές (800 δρχ.) για κάθε μέλος επι¬ 
τροπής και για κάθε αυτοψία που κάνει, μέσα στα όρια του 
Δήμου Πατρέων. 

β) Χίλιες δραχμές (1.000 δρχ.) για κάθε μέλος επιτρο¬ 
πής και για κάθε αυτοψία, που κάνει, έξω απ’ τα όρια του 
Δήμου Πατρέων. 

2. Τις επιτροπές θα συστήνει με απόφασή του ο Νομάρ¬ 
χης ΑχαΤας, σύμφωνα με την Απόφαση 1382/ΤΣΕΠ 31.3/ 
11.8.93 του Υ.ΠΕ.ΧΩ.Δ.Ε. 

3. Οι αυτοψίες και έλεγχοι θα διενεργούνται από τις επι¬ 
τροπές, έξω απ’ το ωράριο υπηρεσίας (κανονικό και υπε- 
ρωριακό), και η διενέργειά τους, θα βεβαιώνεται από τον 
Προϊστάμενο του αρμόδιου Τομέα Αποκατάστασης Σει¬ 
σμόπληκτων (Τ.Α.Σ.) του Νομού ΑχαΤας, όπου και θα συ¬ 
γκεντρωθούν και θα τηρούνται τα σχετικά στοιχεία. 

4. Οι δαπάνες για την καταβολή των εξόδων που προκύ¬ 
πτουν με την απόφαση αυτή, βαρύνουν τις πιστώσεις του 
έργου 9369006 της ΣΑΕ 069 του Προγράμματος Δημό¬ 
σιων Επενδύσεων. Η αποζημίωση θα καταβληθεί στα μέλη 
των Επιτροπών για αυτοψίες και έλεγχους που έκαναν ή 

θα κάνουν, σύμφωνα με την απόφαση αυτή, από τις 14 
Ιουλίου 1993 και μετά. 

5. Από τις διατάξεις της απόφασης αυτής, προκαλείται 
δαπάνη τριάντα εκατομμύρια δραχμές (30.000.000 δρχ.), 
από το Πρόγραμμα Δημόσιων Επενδύσεων για το οικονο¬ 
μικό έτος 1993 και σαράντα εκατομμύρια δραχμές 
(40.000.000 δρχ.), για τα επόμενα δύο (2) οικονομικά έτη. 
Η δαπάνη αυτή, καλύπτεται από τις πιστώσεις του έργου 
9369006 της ΣΑΕ 069. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΟΡΟΤΑΗΙΑΣ 

ΟΙΚΟΝΟΜΙΚΟΝ ΚΑΙ ΔΗΜΟΣΙΟΝ ΕΡΓΟΝ 

Κ. ΓΙΑΤΡΑΚΟΣ ΑΧΙΛ. ΚΑΡΑΜΑΝΛΗΣ 

-♦- 

Αριθ. οικ/1381/ΤΣΕΠ 31.2 (7) 

Σύσταση Τομέα Αποκατάστασης Σεισμόπληκτων (Τ.Α.Σ.) 
Νομού Αχαΐας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 867/79 περί κυρώσεως, τροποποιήσεως και 
συμπληρώσεως της από 28.7.79 Πράξεως Νομοθετικού 
Περιεχομένου του Προέδρου της Δημοκρατίας «περί απο- 
καταστάσεως ζημιών από τους σεισμούς του 1978 εις πε¬ 
ριοχήν Βορ. Ελλάδος κ.λπ.». 

2. Το Ν. 1190/81 «περί κυρώσεως της από 26.3.81 
Πράξεως Νομοθετικού Περιεχομένου περί αποκαταστά- 
σεως ζημιών από τους σεισμούς του 1981». 

3. Το Π.Δ. 69/1988 περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

4. Την απόφασή μας οικ/2094/31.5.88 (ΦΕΚ 322/Β/ 
31.5.88) για την «Αναδιοργάνωση Υπηρεσιών της Υ.Α.Σ.». 

5. Την Πράξη 117/4.8.93 του Υπουργικού Συμβουλίου 
(ΦΕΚ Α' 133/9.8.93) «για την αποκατάσταση των ζημιών 
από το σεισμό της 14ης Ιουλίου 1993 σε περιοχή του Νο¬ 
μού Αχαΐας». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. περί εξαιρέσεως διοικητικών πράξεων και εγ¬ 
γραφών από τον κανόνα των τριών υπογραφών. 

7. Την επιτακτική ανάγκη να εκτελεστού ν γρήγορα οι 
εργασίες για την αποκατάσταση των ζημιών από το σει¬ 
σμό, αποφασίζουμε: 

1. Το έργο της αποκατάστασης των ζημιών από το σει¬ 
σμό που έγινε στις 14 Ιουλίου 1993 ανατίθεται στη Δ/νση 
Τεχνικών ΎπηΡέσιών του Νομού Αχαΐας και πραγματο¬ 
ποιείται από τον Τομέα Αποκατάστασης Σεισμόπληκτων 
(Τ.Α.Σ.) με τις οδηγίες και τον άμεσο έλεγχο της Υ.Α.Σ. 

2. Στη Δ/νση Τεχνικών Υπηρεσιών Νομού Αχαΐας συνι- 
στάται Τομέας Αποκατάστασης Σεισμοπλήκτων με έδρα 
την Πάτρα και με αρμοδιότητες στην περιοχή, που τα όριά 
της καθορίστηκαν με την Πράξη 117/4.8.93 του Υπουργι¬ 
κού Συμβουλίου (ΦΕΚ Α’ 133/9.8.93). 

3. Διάρθρωση Τ.Α.Σ. 

Τον Τομέα Αποκατάστασης Σεισμοπλήκτων (Τ.Α.Σ.) 
που συνιστάται στην Πάτρα, απαρτίζουν τα Γραφεία: 

α. Γραφείο Μελετών Επισκευών και Ελέγχου Δα¬ 
νείων. 


β. Γ ραφείο Κατασκευών και Ελέγχου ποιότητας της κα¬ 
τασκευής. 

γ. Γραφείο Πολεοδομίας. 

δ. Γ ραφείο Διοικητικό και Γ ραμματείας. 

4. Αρμοδιότητα Τ.Α.Σ. 

Στην αρμοδιότητα του Τομέα Αποκατάστασης Σεισμο¬ 
πλήκτων υπάγονται τα ακόλουθα θέματα που κατανέμο- 
νται στα Γ ραφεία του ως εξής: 

α. Γ ραφείο Μελετών Επισκευών και Ελέγχου Δανείων 
Στην Αρμοδιότητα του Γ ραφείου ανήκουν: 

- Ο έλεγχος των στατικών και αντισεισμικών μελετών των 
επισκευών, των κτιρίων, που έχουν βλαφθεί. 

- Όλες οι τεχνικοοικονομικές διαδικασίες για τη χορή¬ 
γηση αδειών επισκευής, η έγκριση δανείων επισκευών και 
ανακατασκευών, η παρακολούθηση της απορρόφησης 
δανείων και η τήρηση στατιστικών στοιχείων. 

- Η συγκέντρωση στοιχείων για την εκπόνηση τεχνικοοι- 
κονομικών μελετών για δημόσια κτίρια και δημόσια έργα 
που έχουν βλαφθεί ή καταστραφεί και 

- Η σύνταξη τεχνικοοικονομικών μελετών με μικρό αντι¬ 
κείμενο για τα έργα αυτά, στις περιπτώσεις που χρηματο¬ 
δοτούνται από το πρόγραμμα αποκατάστασης σεισμόπλη¬ 
κτων του Υ.ΠΕ.ΧΩ.Δ.Ε. 

β. Γ ραφείο Κατασκευών και Ελέγχου Ποιότητας της Κα¬ 
τασκευής 

Στην αρμοδιότητα του Γ ραφείου ανήκουν: 

- Η εποπτεία και ο έλεγχος των εργασιών για την επι¬ 
σκευή ή ανακατασκευής των φερόντων στοιχείων και τοι¬ 
χοδομών των ιδιωτικών κτηρίων, η χορήγηση βεβαιώσεων 
για την πρόοδο των εργασιών για τη δανειοδότηση, η επί¬ 
βλεψη της βελτίωσης ή εκτέλεσης δημόσιων έργων και 
κτηρίων που χρηματοδοτούνται από το πρόγραμμά της 
αποκατάστασης σεισμοπλήκτων αν δεν υπάρχει άλλος 
φορέας για την επίβλεψη αυτή. 

- Ο έλεγχος της ποιότητας των υλικών, που χρησιμο¬ 
ποιούνται για το πρόγραμμα αποκατάστασης των σεισμο¬ 
πλήκτων, στις θέσεις παραγωγής τους και στα εργοτάξια, 
σε συνεργασία με κλιμάκιο του Κ.Ε.Δ.Ε. 

γ. Γ ραφείο Πολεοδομίας 
Στην αρμοδιότητα του Γ ραφείου ανήκουν: 

- Η έκδοση οικοδομικών αδειών και 

- Η εφαρμογή πολεοδομικών διατάξεων για την ανακατα- 
σκευή των κτηρίων που κρίθηκαν κατεδαφιστέα ή η δα¬ 
πάνη για την επισκευή τους είναι υπέρμετρη. 

δ. Γ ραφείο Διοικητικό και Γ ραμματείας 
Στην αρμοδιότητα του Γ ραφείου ανήκουν τα διοικητικά, 
οικονομικά και γραμματειακά θέματα. 

5. Προϊστάμενος στον Τομέα ορίζεται τεχνικός υπάλλη¬ 
λος της-κατηγορίας ΠΕ με βαθμό Δ/ντή Α' ή Β' ή Τμημα- 
τάρχη Α' ή Β'. 

6. Με την απόφαση αυτή καταργούνται διατάξεις από 
προηγούμενες αποφάσεις που δεν συμφωνούν με τις 
ρυθμίσεις της παρούσας. 

7. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 1993 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ/1382/ΤΣΕΠ 31.3 (8) 

Μεταβίβαση αρμοδιοτήτων στο Νομάρχη Αχαΐας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 867/79 «Περί κυρώσεως, τροποποιήσεως και 
συμπληρώσεως της από 28.7.79 Πράξεως Νομοθετικού 
Περιεχομένου, του Προέδρου της Δημοκρατίας «περί 
αποκαταστάσεως ζημιών εκ των σεισμών 1978 εις πε¬ 
ριοχή Βορ. Ελλάδος κλπ. και ρυθμίσεως ετέρων τινών συ¬ 
ναφών θεμάτων» και ειδικότερα την παραγρ. 4 του άρθρου 
5, τα άρθρα 11 και 13, την παραγρ. 1 του άρθρου 18 και 
την παραγρ. 2 του άρθρου 19 της Πράξης. 

2. Το Ν. 1048/80 «Περί κυρώσεως της από 22.12.79 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των,σει¬ 
σμών 1979 εις την περιοχήν νομού Θεσπρωτίας» και έιδι^ 
κότερα το άρθρο 2 του κυρωτικού Νόμου. 

3. Το Ν. 1133/81 «Περί κυρώσεως της από 31.7.80 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1980 εις τας περιοχάς των Νομών Μαγνησίας, Λαρί- 
σης και Φθιώτιδος και άλλων τινων διατάξεων». 

4. Το Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1981» και ρυθμίσεις ετέρων συναφών θεμάτων» και 
ειδικότερα την παράγρ. 2 του άρθρου 1, την παραγρ. 1 του 
άρθρου 3 της Πράξης και τις παραγρ. 3,7 και 8 του άρθρου 
2, το άρθρο 5 του κυρωτικού Νόμου. 

5. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων» και τα εκτελεστικά του Προεδρικά του Δια¬ 
τάγματα. 

6. Την Πράξη Υπουργικού Συμβουλίου 117/4.8.93, για 
την «Αποκατατάσταση των ζημιών από το σεισμό της 14 
Ιουλίου 1993 σε περιοχή του Νομού Αχαΐας». 

7. Την Απόφασή μας 592/ΔΠ 32/15.11.86 με θέμα: 
«Καθορισμός ελάχιστων υποχρεωτικών απαιτήσεων, για 
την σύνταξη των μελετών αποκατάστασης των βλαμένων 
κτιρίων για την έκδοση των σχετικών οικοδομικών 
αδειών». 

8. Το Π.Δ. 69/1988 περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

9. Το Π.Δ. 71 /93 για τον «Καθορισμό αρμοδιοτήτων που 
διατηρούνται από τον Υπουργό και τις Περιφερειακές αρ¬ 
χές ή όργανα διανομαρχιακού επιπέδου της Γ.Γ.Δ.Ε. του 
Υ.ΠΕ.ΧΩ.Δ.Ε.». 

10. Την απόφασή μας 2094/31.5.88, για την «Αναδιορ¬ 
γάνωση Υπηρεσιών της Υ.Α.Σ.». 

11. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών, και 

- Επειδή είναι απαραίτητο να απλουστευθούν και να επι¬ 
ταχυνθούν οι διαδικασίες που χρειάζονται για να προωθη¬ 
θεί και ολοκληρωθεί, όσο είναι δυνατόν πιο γρήγορα, η 
αποκατάσταση προσωρινά και οριστικά των ζημιών που 
προκλήθηκαν απ’ το σεισμό που έγινε στις 14.7.93, 

- Επειδή είναι αναγκαίο να γίνουν αυτοψίες και να ελεγ¬ 
χθούν τα κτήρια που πάθανε ζημιές απ’ το σεισμό αυτό, 
από κατάλληλες επιτροπές, για να χαρακτηριστούν, σε 
πρώτη φάση αν είναι κατοικήσιμα ή επικίνδυνα και σε με¬ 
ταγενέστερη φάση, αν είναι κατεδαφιστέα ή επισκευά- 
σιμα με δυνατότητα να αποκατασταθεί η αντοχή τους και, 


στην τελευταία περίπτωση, αν η σχετική δαπάνη είναι δυ¬ 
σανάλογα μεγάλη και υπέρμετρη, για το αποτέλεσμα που 
αναμένεται απ’ την επισκευή. 

- Επειδή οι επιτροπές αυτές πρέπει να αποτελούνται από 
διπλωματούχους Μηχανικούς, με κατάλληλη για κάθε πε¬ 
ρίπτωση πείρα, και γι’ αυτό πρέπει να συγκροτούνται απ’ 
τις τοπικές Αρχές, 

-Επειδή οι ενστάσεις, αντιρρήσεις και οποιαδήποτε 
ενέργεια απ' τους σεισμόπληκτους, που στρέφεται κατά 
πράξεων του Τ.Α.Σ. Πάρτας, είναι σκόπιμο να εξετάζεται 
και η σχετική απόφαση να εκδίδεται απ’ τις τοπικές αρχές, 

- Επειδή τα έργα για να αποκατασταθούν οι ζημιές που 
προξένησε ο σεισμός, τόσο σε ιδιωτικές, όσο και σε δημό¬ 
σιες ή κοινόχρηστες κατασκευές, γενικά, είναι επείγοντα, 
αποφασίζουμε: 

1 ,α) Μεταβιβάζουμε στο Νομάρχη Αχαΐας, την αρμοδιό¬ 
τητα να εγκρίνει με απόφασή του, την ανάλωση των πι¬ 
στώσεων που χορηγούνται με αποφάσεις μας, απ’ τις πι¬ 
στώσεις του ενάριθμου έργου 9369006 του Προγράμμα¬ 
τος Δημοσίων Επενδύσεων. 

β) Η ανάλωση αυτή θα γίνει, μέσα στα πλαίσια που προ- 
βλέπονται απ’ το Π.Δ. 71/93 και με τις αρμοδιότητες που 
παραχωρούνται με το Π.Δ. αυτό στους Νομάρχες, είτε με 
επέκταση του συμβατικού αντικειμένου εγκαταστημένης 
εργολαβίας, με Συγκριτικό Πίνακα, ή με νέα εργολαβική 
σύμβαση και με την προϋπόθεση, ότι η ανάλωση γίνεται 
για το έργο, για το οποίο είχε αρχικά εγκριθεί η πίστωση. 

γ) Σε περίπτωση που θεωρείται σκόπιμο να αναλωθεί η 
πίστωση αυτή σε έργο, που δεν εντάσσεται στο αντικεί¬ 
μενο για το οποίο είχε αρχικά εγκριθεί, θα γίνεται εισή¬ 
γηση για να εγκριθεί η ανάλωσή της, με απόφασή μας. 

2. Εξουσιοδοτούμε τον Νομάρχη Αχαΐας, να ασκεί τις 
αρμοδιότητες που προβλέπονται στο άρθρο 13, της Πρά¬ 
ξης Νομοθετικού Περιεχομένου με ημερομηνία 28.7.78, 
που κυρώθηκε με το Ν. 867/79, εκτός απ’ την έγκριση πι¬ 
στώσεων. 

3. Ορίζουμε, ότι οι Επιτροπές, που θα ελέγχουν τα κτή¬ 
ρια που έχουν υποστεί ζημιές απ’ το σεισμό, θα αποτελού¬ 
νται από Διπλ/χους Μηχανικούς, υπαλλήλους που εργάζο¬ 
νται με οποιαδήποτε σχέση στο Δημόσιο και θα είναι: 

α) Τριμελείς για τις περιπτώσεις που θα ελεγχούν, αν τα 
κτήρια είναι απλά ή επικίνδυνα ετοιμόρροπα, ή αν είναι δυ¬ 
νατό να αποκατασταθεί η αντοχή τους, ή αν είναι δομη¬ 
μένα με υλικά μικρής αντοχής. 

β) Διμελείς, για την περίπτωση που ελέγχουν αν η δα¬ 
πάνη για την επισκευή τους είναι υπέρμετρη. 

γ) Διμελείς ή τριμελείς, ανάλογα με τη σοβαρότητα της 
περίπτωσης, για τον έλεγχο - σε πρώτη φάση - αν κτήρια 
είναι κατοικήσιμα ή επικίνδυνα, επισκευάσιμα ή κατεδαφι- 
στέα, σύμφωνα με τις «Οδηγίες και έντυπα για τη διενέρ¬ 
γεια αυτοψιών μετά από σεισμό» του ΟΑΣΠ (τεύχος «Με¬ 
τασεισμικός Ελεγχος Κτιρίων» Αθήνα 1984) και τη σή¬ 
μανσή τους σύμφωνα με τον Πίνακα 5 των οδηγιών αυτών. 
Στις επιτροπές αυτές μπορεί σε εξαιρετική ανάγκη, το ένα 
απ’ τα μέλη, να είναι Τεχν/γος Μηχανικός. Στις επιτροπές 
αυτές, μπορούν να οριστούν μέλη υπάλληλοι που εργάζο¬ 
νται με οποιαδήποτε σχέση, και σε Ο.Τ.Α., άλλα Ν.Π.Δ.Δ. 
ή σε Δημόσιες Επιχειρήσεις και Οργανισμούς. 

4. Εξουσιοδοτούμε τον Νομάρχη Αχαΐας να συστήνει με 
απόφασή του, τις επιτροπές που αναφέρονται στην προη¬ 
γούμενη παράγραφο. Ειδικά για τις επιτροπές που αναφέ- 
ρονται στην υποπαράγραφο 3γ, μπορεί η σύστασή τους να 
γίνεται και με προφορική εντολή του, που θα επικυρώνε¬ 
ται με απόφασή του μέσα σε τρεις (3) μήνες απ’ την 
εντολή. 

5. α) Εξουσιοδοτούμε τον Νομάρχη Αχαΐας, να αποφαί- 

νεται, μέσα σε ένα εξάμηνο, σχετικά με ενστάσεις και 
κάθε άλλη ενέργεια των σεισμοπλήκτων, που στρέφεται 
κατά πράξεων του Τομέα Αποκατάστασης Σεισμοπλή¬ 
κτων, ύστερα από εισήγηση του Δ/ντή Τεχνικών Υπηρε¬ 
σιών Νομού Αχαΐας. 

β) Ο Νομάρχης όταν πρόκειται για διαφωνία, ανάμεσα 
στο μελετητή Μηχανικό και την Υπηρεσία που ελέγχει τη 
μελέτη, σχετικά με το βαθμό των ζημιών και τον τρόπο 
αποκατάστασής τους, μπορεί να παραπέμπει το θέμα σε 
τριμελή επιτροπή, που θα συγκροτεί από Διπλωματούχους 
Πολιτικούς Μηχανικούς, που υπηρετούν στον Τ.Α.Σ. ή άλ¬ 
λες νομαρχιακές Υπηρεσίες, πριν εκδάσει τελεσίδικη 
απόφαση για τη διαφωνία. 

γ) Στην περίπτωση που αμφισβητούνται πραγματικά πε¬ 
ριστατικά, ο Νομάρχη μπορεί να αναθέτει σε Διπλ/χους 
Μηχανικούς, που υπηρετούν στον Τ.Α.Σ. και γενικότερα 
στην Δ.Τ.Υ.Ν., να εξακριβώσουν τα περιστατικά αυτά και 
να συντάσσουν και υποβάλλουν σχετική έκθεση. 

6. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης, σύμφωνα με την παράγρ. 2 του άρθρου 1 
της Πράξης Νομοθετικού Περιεχομένου με ημερομηνία 
26.3.81, που κυρώθηκε με το Ν. 1190/81. 

Αθήνα, 11 Αυγούστου 1993 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 
-♦- 

Αριθ. οικ/1383/ΤΣΕΠ 35.1 (9) 

Τιμολόγιο για εργασίες επισκευής βλαβών σε σεισμόπλη¬ 
κτα κτήρια για τον υπολογισμό της δαπάνης και των 

αντιστοίχων παροχών στους σεισμόπληκτους της πε¬ 
ριοχής του Ν. Αχαΐας, που πλήγηκαν άπό τους σει¬ 
σμούς της 14ης Ιουλίου 1993. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ Α 24) «Περί κυρώ- 
σεως, τροποποιήσεως και συμπληρώσεως της από 
28.7.78 Πράξεως Νομοθετικού Περιεχομένου (ΦΕΚ 117) 
περί αποκαταστάσεως ζημιών εκ σεισμών». 

2. Τις διατάξεις του Ν. 1190/81 (ΦΕΚ Α' 203/30.7.81) 
«Περί κυρώσεως της από 26.3.81 Πράξεως Νομοθετικού 
Περιεχομένου περί αποκαταστάσεως ζημιών εκ σεισμών 
1981. 

3. Την Πράξη του Υπουργικού Συμβουλίου 117/4.8.93 
(ΦΕΚ Α' 133/9.8.93), με την οποία οριοθετείται η περιοχή 
του Ν. Αχαΐας, που επλήγη από το σεισμό του 1993 και 
επεκτείνεται ανάλογα η εφαρμογή των σχετικών διατά¬ 
ξεων. 

4. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

5. Την Απόφασή μας 2094/31.5.88, για την «Αναδιάρ¬ 
θρωση Υπηρεσιών της Υ.Α.Σ.». 

6. Την Δ16α/04/773/29.11.90 Κοινή Απόφαση Υπουρ¬ 
γού Προεδρίας Κυβερνήσεως και Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

7. Την κοινή Απόφαση 1102/ΤΣΕΠ 32/30.6.93 (ΦΕΚ Β 
508/9.7.93) των Υπουργών Εθνικής Οικονομίας, Οικονο¬ 
μικών και ΠΕ.ΧΩ.Δ.Ε. 


8. Την Απόφασή μας 2511/14.11.91 και προγενέστε¬ 
ρες παρόμοιες. 

9. Την Απόφασή μας οικ/1257/ΤΣΕΠ 35.1/26.7.93, με 
την οποία καθορίζονται οι τιμές για εργασίες επισκευής 
βλαβών σε σεισμόπληκτα κτήρια του Ν. Ηλείας για τον 
υπολογισμό της δαπάνης των κτισμάτων που πλήγηκαν 
από τους σεισμούς της 26ης Μαρτίου 1993. 

10. Το τεύχος «Κατευθυντήριες Προδιαγραφές και 
Οδηγίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε απ' το τότε Υπουργείο 
Δημοσίων Έργων, στη θεσ/νίκη, στις 5.8.78. 

11. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την απόφαση Ε7/1253/ 
155/16.1.76, Απόφαση του Υπουργού τότε Δημοσίων 
Έργων, όπως τροποποιήθηκε και ισχύει σήμερα, αποφα¬ 
σίζουμε: 

Εγκρίνουμε να εφαρμοστεί η απόφασή μας οικ/1257/ 
ΤΣΕΠ 35.1/26.7.93 «Τιμολόγιο για εργασίες επισκευής 
βλαβών σε σεισμόπληκτα κτήρια, για τον υπολογισμό της 
δαπάνης και των αντιστοίχων παροχών στους σεισμόπλη¬ 
κτους της περιοχής του Ν. Ηλείας, που πληγήκανε από 
τους σεισμούς της 26ης Μαρτίου 1993» και στις επι¬ 
σκευές κτηρίων που έπαθαν ζημιές από το σεισμό της 
14ης Ιουλίου 1993 στις περιοχές του Ν. Αχαΐας που ανα- 
φέρονται στην 117/4.8.93 Π.Υ.Σ. 

Από τις διατάξεις της απόφασης αυτής, δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως σύμφωνα με το άρθρο 1, παράγραφος 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν.. 1190/81. 

Αθήνα, 16 Αυγούστου 1993 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 

-♦- 

Αριθ. οικ/1384/ΤΣΕΠ 36.6 (10) 

Στεγαστική συνδρομή για κάλυψη δαπανών για τη στέ¬ 
γαση σεισμοπαθών κατοίκων Ν. Αχαΐας, που πλήγηκαν 

από το σεισμό της 14ης Ιουλίου 1993. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «Περί κυρώσεως, τροπο¬ 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περί αποκαταστάσεως ζη¬ 
μιών εκ των σεισμών εις περιοχήν Βορ. Ελλάδος» (ΦΕΚ 
24/Α/7.2.79). 

2. Τις διατάξεις του Ν. 1190/81 «Περί κυρώσεως της 
από 26.3.81 Πράξεως Νομοθετικού Περιεχομένου περί 
αποκαταστάσεως ζημιών εκ των σεισμών 1981» (ΦΕΚ 
203/Α/30.7.81). 

3. Την Πράξη Υπουργικού Συμβουλίου 117/4.8.93 
(ΦΕΚ Α' 133/9.8.93) για την αποκατάσταση των ζημιών 
από το σεισμό της 14ης Ιουλίου σε περιοχές του Ν. 
Αχαΐας. 

4. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ:Δ.Ε.». 

5. Την Απόφασή μας 2094/31.5.88, για την «Αναδιορ¬ 
γάνωση Υπηρεσιών της Υ.Α.Σ.». 

6. Την ΣΑΕ 069 έργο 9369006 του ΥΠ.ΕΘ.Ο: 

7. Την κοινή Απόφαση Δ16α/04/773/29.11.90 του 
Υπουργού Προεδρίας της Κυβέρνησης και Αναπληρωτή 

Υπουργού ΠΕ.ΧΩ.Δ.Ε. «περί εξαιρέσεως διοικητικών πρά¬ 
ξεων ή εγγράφων από τον κανόνα των τριών υπογρα¬ 
φών». 

8. Την ανάγκη να χορηγηθεί στεγαστική συνδρομή για 
την κάλυψη των δαπανών ενοικίων οτους σεισμόπληκτους 
κάτοικους του Ν. Αχαΐας, που οι κατοικίες τους πληγήκανε 
από το σεισμό της 14ης Ιουλίου 1993, αποφασίζουμε: 

1. Εγκρίνουμε τη χορήγηση στεγαστικής συνδρομής για 
την πληρωμή ενοικίων, μέχρι δώδεκα (12) μήνες, στους 
ιδιοκτήτες, ή ενοικιαστές κατοικιών που χαρακτηρίστηκαν 
κατεδαφιστέες ή προσωρινά μη κατοικήσιμες στη σεισμό¬ 
πληκτη περιοχή του Ν. Αχαΐας, που πλήγηκε από το σει¬ 
σμό της 14ης Ιουλίου 1993 για την κάλυψη των στεγαστι- 
κών αναγκών τους, σε βάρος τόυ έργου 9369006 της ΣΑΕ 
069. 

2. Για να καταβληθεί η στεγαστική συνδρομή, απαιτού¬ 
νται τα ακόλουθα δικαιολογητικά: 

- θεωρημένο αντίγραφο του πρωτοκόλλου κατεδάφισης 
ή βεβαίωση ότι το κτίσμα είναι προσωρινά μη κατοική¬ 
σιμο. 

-Υπεύθυνση δήλωση σύμφωνα με το άρθρο 8 του Ν. 
1599/86, με την οποία θα δηλώνεται ότι ο δικαιούχος δεν 
έχει άλλη κατοικία στην περιοχή που βρίσκεται η κατεδα- 
φιστέα ή προσωρινά μη κατοικήσιμη κατοικία του. 

- Βεβαίωση από το Δήμο ή Κοινότητα της περιοχής στην 
οποία βρίσκεται το ακίνητο ότι ο ενδιαφερόμενος, τη μέρα 
που έγινε ο σεισμός, κατοικούσε στην κατοικία. 

- Βεβαίωση, ότι ο δικαιούχος δεν έχει πάρει προκατα- 
σκευασμένο οικίσκο. 

- Συμφωνητικό για τη μίσθωση κατοικίας, θεωρημένο από 
την αρμόδια για το μίσθιο εφορία. 

3. Οι δικαιούχοι στεγαστικής συνδρομής, καθορίζονται 
από 3/μελή επιτροπή που αποτελείται από τους: 

- Δ/ντή Τεχνικών Υπηρεσιών Ν. Αχαΐας ή τό νόμιμο ανα¬ 
πληρωτή του. 

-Προϊστάμενο του Τομέα Αποκατάστασης Σεισμοπλή¬ 
κτων Ν. Αχαΐας, ή τό νόμιμο αναπληρωτή του.' 

- Προϊστάμενο του Τμήματος Πρόνοιας Ν. Αχαΐας ή το νό¬ 
μιμο αναπληρωτή του. 

4. Η στεγαστική συνδρομή θα χορηγείται κάθε τρεις μή¬ 
νες και δεν μπορεί να υπερβεί τις 40.000 δρχ. κάθε μήνα 
για οικογένειες με μέχρι δύο (2) μέλη, 50.000 δρχ. κάθε 
μήνα για οικογένειες με τρία (3) ή τέσσερα (4) μέλη και 
60.000 δρχ. το μήνα για οικογένειες με πέντε και περισ¬ 
σότερα μέλη, για την περιοχή του Δήμου Πατρέων και 
αντίστοιχα τις 25.000 δρχ., 35.000 δρχ. και 45.000 δρχ. 
για τους υπόλοιπους Δήμους και Κοινότητες, που περι¬ 
λαμβάνονται στη σεισμόπληκτη περιοχή. 

5. Γ ια να χορηγηθεί η δεύτερη δόση πρέπει να υποβλη¬ 
θεί υπεύθυνση δήλωση, σύμφωνα με το άρθρο 8 του Ν. 

1599/86 του ιδιοκτήτη, ότι έχει εισπράξει τα ενοίκια για το 
προηγούμενο τρίμηνο. 

6. Τάσσουμε εξάμηνη προθεσμία, από τη δημοσίευση 
αυτής της απόφασης στην Εφημερίδα της Κυβερνήσεως, 


για την υποβολή αιτήσεων (μαζί με τα δικαιολογητικά) απ’ 
τους σεισμόπληκτους, για να τους χορηγηθεί η στεγα- 
στική συνδρομή. Η επόμενη δόση, μετά το α' τρίμηνο, θα 
καταβληθεί στους δικαιούχους, όταν προσκομίσουν τα δι- 
καιολογητικά που απαιτούνται. 

7. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού, περίπου 
ενενήντα εκατομμύρια δραχμές (90.000.000 δρχ.) για το 
τρέχον οικονομικό έτος. Η δαπάνη αυτή καλύπτεται από 
τις πιστώσεις Δημοσίων Επενδύσεων, (έργο 9369006 της 
ΣΑΕ 069). 

8. Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1 παρ. 2 της Πρά- 
ξεως Νομοθετικού Περιεχομένου με ημερομηνία 26.3.81, 
που κυρώθηκε με το Ν. 1190/81. 

Αθήνα, 11 Αυγούστου 1993 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 
-*- 

Αριθ. Ε.Κ. 387 (11) 

Ίδρυση Α.Ε. Διαχείρισης Αμοιβαίων Κεφαλαίων με την 

επωνυμία «ΠΕΙΡΑΙΩΣ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕ¬ 
ΦΑΛΑΙΩΝ Α.Ε.». 

(Απόφαση της 157/3.8.93 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

2. Το ερωτηματολόγιο το οποίο υπέβαλε συμπληρω¬ 
μένο η υπό σύσταση Εταιρεία. 

3. Την από 23.7.93 αίτηση της υπό σύσταση Εταιρείας. 

4. Την εισήγηση του Παν. Παναγιωτόπουλου, αποφασί¬ 
ζει ομόφωνα: 

Παρέχει την άδεια για την ίδρυση της «ΠΕΙΡΑΙΩΣ ΔΙΑ- 
ΧΕΙΡΙΣΕΩΣ ΑΜΟΙΒΑΙΩΝ ΚΕΦΑΛΑΙΩΝ Α.Ε.» με αρχικό 
μετοχικό κεφάλαιο 50.000.000 δρχ. 

Σκοπός της Εταιρείας είναι η διαχείριση Αμοιβαίων Κε¬ 
φαλαίων σύμφωνα με τις διατάξεις του Ν. 1969/91. 

Το πρώτο Διοικητικό Συμβούλιο της Εταιρείας θα συ¬ 
γκροτηθεί από τους: 

1. Μιχάλη Σάλλα. 

2. Ιάκωβο Γεωργάνα. 

3. Ανδρέα Μαραγκουδάκη. 

4. Ελευθέριο Μπαχαρόπουλο. 

5. Διονύσιο Καλλίνικο. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




